เมื่อวานไปทำบุญไหว้พระ 9 วัดกับเพื่อนๆ หลังจากผ่านมาสามวัด ก็เที่ยงพอดี เลยแวะเติมพลังกันแถวๆ นั้น

หลังจากเลือกกันนาน  เพื่อนร่วมทริปบอกเคยมาทานร้านนี้ ก็ตัดสินใจเลี้ยวเข้าฝากท้องไว้ที่นี่

บรรยากาศร้านเป็นตึกแถวสไตล์เก่าๆ เข้ากับย่านนั้น ตรงข้ามศาลาว่าการกทม. ใกล้ๆ มนต์นมสด

รายการอาหารโดดเด่นก็เป็นเป็ดย่าง เราสั่งข้าวหน้าเป็ดพิเศษมาทาน (50 บาท) รสชาติโอเคเลย เป็ดย่างหอมๆ เนื้อแน่นๆ ทานคู่กับแตงกวาและขิงดอง ราดซีอิ๊วสักนิด อิ่มไปได้อีกมื้อ ^_^

เมนูมีทั้งข้าวทั้งก๋วยเตี๋ยว หมี่หยกก็มี ติ่มซำก็มี ชุดละ 20 ถ้าอยากทานของหวานก็มีเป็นขนมปังสังขยา แต่เราไม่ได้สั่ง เดี๋ยวจะกินเพลินไหว้พระไม่ครบซะก่อน โอกาสหน้าถ้าได้มาอีก ก็เป็นอีกร้านที่น่ามาซ้ำค่ะ